भास्कर संवाददाता | बदनावर
भास्कर संवाददाता | बदनावर
पूर्व प्रधानमंत्री अटलबिहारी वायपेयी का जन्मदिन शुक्रवार को भाजपा ग्रामीण एवं नगर मंडल ने संयुक्त रूप सेे सेवा पर्व मनाया। सरकारी अस्पताल परिसर में मुख्य अतिथि विधायक भंवरसिंह शेखावत ने कहा अटलजी का जन्मदिन प्रेरणा का अवसर है, विश्व में हिंदी को स्थापित करने का सौभाग्य उन्हीं को जाता है। परमाणु विस्फोट कर विश्व में भारत की शक्ति का परचम लहराया था। पूर्व विधायक खेमराज पाटीदार, विधायक प्रतिनिधि रमेश पटेल ने भी अटलजी के जीवन पर प्रकाश डालते हुए जन्म दिन की शुभकामनाएं दीं। रामेश्वर मुकाती, रमेश यादव, जगदीश परमार, ईश्वरसिंह डोडिया भी मंचासीन थे। समारोह के बाद परिसर में पौधा रोपण किया गया, अन्य फल एवं फूलदार पौधे भी रोपे। अस्पताल में भर्ती मरीजों को फल वितरण कर उनके हाल जाने। नगर अध्यक्ष मनोज ऊंटवाल ने संचालन किया। ग्रामीण मंडल अध्यक्ष गजेंद्रसिंह डोडिया, कानवन मंडल अध्यक्ष सुनील मोदी, ओपी बना, महेंद्रसिंह शक्तावत, शेखर यादव, सुभाष धोका, गोपालसिंह चंद्रावत, पंकज जायसवाल, नारायणसिंह पटेल, प्रजेंद्र भट्ट, ताराबाई आजाद, गोवर्धनलाल शर्मा, देवपालसिंह जादव, पंकज ठाकुर, प्रीतेश पंवार, जहांगीरलाला, गोविंद सिर्वी, राकेश राठौड़, दिनेश पुरोहित सहित बड़ी संख्या में कार्यकर्ता मौजूद थे।
mar_Deva mar_Deva hin_Deva